Diari Oficial de la Generalitat Valenciana


Sumari del DOGV 3595, del 01-10-1999 (1999/8437)

ORDRE de 29 de setembre de 1999, de la Conselleria de Cultura, Educació i Ciència, per la qual s'obri un nou termini per a la presentació de projectes de compensació educativa de col·legis públics que impartixen ensenyaments d'Educació Infantil, Primària i primer cicle de Secundària per al curs 1999/2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8437


Data del document
:   29-09-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * educació especial
    * centre d'ensenyament

ORDRE de 29 de setembre de 1999, de la Conselleria de Cultura, Educació i Ciència, per la qual s'obri un nou termini per a la presentació de projectes de compensació educativa de col·legis públics que impartixen ensenyaments d'Educació Infantil, Primària i primer cicle de Secundària per al curs 1999/2000. [1999/8437]
  
L'Ordre de 30 de juny de 1999 (DOGV 19.7.1999) va convocar ajudes extraordinàries per al desenrotllament de Projectes de Compensació Educativa de col·legis públics que impartixen ensenyaments d'Educació Infantil, Primària i Primer cicle de Secundària Obligatòria per al curs 1999/2000, establint un termini de presentació de sol·licituds fins al 10 de setembre.
  
La dita convocatòria va dirigida a la pròrroga de projectes ja desenrotllats pels centres que atenen l'alumnat amb necessitats de compensació educativa, així com a la nova incorporació de centres que vulguen iniciar projectes d'estes característiques. Des d'esta perspectiva, la circumstància de les dates en què es va produir la publicació de la convocatòria i la data de finalització del termini de sol·licitud en relació amb el calendari escolar ha determinat una insuficient publicitat de la citada convocatòria.
  
Per això, i amb la finalitat de facilitar a tots els centres que ho requerisquen la concurrència a esta convocatòria, per la seua importància per a l'atenció de les persones, grups i àmbits territorials que es troben en situació desfavorida,
  
ORDENE
  
Article únic
  
S'obri un nou termini de sol·licitud d'ajudes extraordinàries, convocat per l'Ordre de 30 de juny de 1999 (DOGV 19-7-99), per al desenrotllament de Projectes de Compensació Educativa de Col·legis Públics que impartixen ensenyaments d'Educació Infantil, Primària i primer cicle de Secundària per al curs 1999-2000, des de l'1 d'octubre fins al 8 d'octubre de 1999.
  
Els centres que han presentat projectes dins del termini reglamentari establit per l'Ordre de 30 de juny de 1999, no hauran de presentar-los de nou, llevat que desitgen ampliar-los o modificar-los.
  
Els centres que hagueren presentat projectes fora del termini establit per l'Ordre de 30 de juny de 1999, hauran de remetre de nou el projecte en el termini obert per la present Ordre
  
València, 29 de setembre de 1999
  
El conseller de Cultura, Educació i Ciència,